## Pravilnik o načinu vođenja očevidnika i spisa predmeta osoba pod skrbništvom, načinu popisa i opisa njihove imovine te podnošenja izvješća i polaganja računa skrbnika

### NN 32/2005 (9.3.2005.), Pravilnik o načinu vođenja očevidnika i spisa predmeta osoba pod skrbništvom, načinu popisa i opisa njihove imovine te podnošenja izvješća i polaganja računa skrbnika

# ministarstvo zdrav­stva i socijalne skrbi

610

Na osnovi članka 205.
Obiteljskog zakona (»Narodne novine«, broj 116/2003, 17/2004 i 136/2004),
ministar zdravstva i socijalne skrbi donosi

## PRAVILNIK

### O NAČINU VOĐENJA OČEVIDNIKA I SPISA PREDMETA OSOBA POD SKRBNIŠTVOM, NAČINU POPISA I OPISA NJIHOVE IMOVINE TE PODNOŠENJA IZVJEŠĆA I POLAGANJA RAČUNA SKRBNIKA

I. OPĆE ODREDBE

Članak 1.

Ovim se Pravilnikom propisuje
način vođenja očevidnika i spisa predmeta osoba pod skrbništvom, način popisa i
opisa njihove imovine te podnošenja izvješća i polaganja računa skrbnika.

II. OČEVIDNICI O OSOBAMA POD
SKRBNIŠTVOM I POD RODITELJSKOM SKRBI NAKON PUNOLJETNOSTI

Članak 2.

Očevidnici se vode kao:

1. Imenik osoba pod skrbništvom
i osoba pod roditeljskom skrbi nakon punoljetnosti,

2.
Glavna knjiga osoba pod skrbništvom,

3. Upisnik imovine osoba pod
skrbništvom.

Očevidnici iz stavka 1. ovoga
članka vode se kao ukoričene knjige koje moraju biti prošivene, stranice moraju
biti označene i ovjerene od nadležnog tijela.

Naslovna stranica pojedinog
očevidnika mora sadržavati njegov naziv i naziv centra za socijalnu skrb.

Članak 3.

U očevidnike iz članka 2. stavka
1. ovoga Pravilnika upisuju se podaci o osobama pod skrbništvom i osobama pod
roditeljskom skrbi nakon punoljetnosti i imovina osoba pod skrb­ništvom.

Članak 4.

Očevidnike iz članka 2. stavka
1. ovoga Pravilnika vodi djelatnik centra za socijalnu skrb koji obavlja pravne
poslove skrbništva.

Članak 5.

Upisi u očevidnike iz članka 2.
stavka 1. ovoga Pravilnika moraju biti ažurni, čitljivi i uredni. Pogrešan upis
se precrtava, a iznad njega se vrši pravilan upis. Pogrešan upis nakon
precrtavanja mora ostati čitljiv.

Ispravak pogrešnog upisa
potpisuje osoba koja ga je izvršila.

Članak 6.

Uvjerenja o podacima i
činjenicama upisanim u očevidnike iz članka 2. stavka 1. ovoga Pravilnika
izdaju se na zahtjev zainteresiranih osoba.

Članak 7.

Očevidnici iz članka 2. stavka
1. ovoga Pravilnika su arhiv­sko registraturna
građa trajne vrijednosti, ne smiju se zlorabiti, a moraju se čuvati od
uništenja i oštećenja.

1. Imenik osoba pod
skrbništvom i osoba pod roditeljskom skrbi nakon punoljetnosti

Članak 8.

U imenik osoba pod skrbništvom i
osoba pod roditeljskom skrbi nakon punoljetnosti upisuje se:

1.
redni broj upisa,

2.
osobno ime (ime, ime roditelja i prezime) abecednim redom po početnom slovu
prezimena,

3.
dan primitka prvog podneska kojim se pokreće postupak,

4.
broj predmeta prvostupanjskog upravnog postupka koji taj podnesak nosi,

5.
– 7. vrste skrbništva (skrbništvo nad maloljetnom osobom, skrbništvo za posebne
slučajeve iz članka 168. točke 1. Obiteljskog zakona, skrbništvo nad osobom
lišenom poslovne sposobnosti),

8.
roditeljska skrb nakon punoljetnosti,

9.
redni broj Glavne skrbničke knjige,

10.
stranica, redni broj Upisnika imovine osobe pod skrb­ništvom,

11.
primjedbe i opažanja.

Imenik
iz stavka 1. ovoga članka vodi se na obrascu 1. koji je s propisanim sadržajem
otiskan uz ovaj Pravilnik, u formatu 21x30 cm i čini njegov sastavni dio.

2. Glavna knjiga osoba pod
skrbništvom

Članak 9.

Glavna knjiga osoba pod
skrbništvom vodi se za maloljetne osobe pod skrbništvom i za osobe lišene
poslovne sposobnosti, a u nju se upisuju:

1.
redni broj upisa,

2.
osobno ime (ime, ime roditelja, prezime),

3.
dan, mjesec i godina rođenja,

4.
mjesto rođenja,

5.
prebivalište i uobičajeno boravište,

6.
stručna sprema, zvanje,

7.
razlog stavljanja pod skrbništvo,

8.
naziv tijela koje je donijelo rješenje o stavljanju pod skrb­ništvo, broj i datum rješenja,

9.
stranica, redni broj i slovo Imenika osobe pod skrb­ništvom,

10.
stranica i redni broj Upisnika imovine osobe pod skrb­ništvom,

11.
osobno ime i adresa osoba koje su osobu pod skrb­ništvom
dužne uzdržavati,

12.
osobno ime skrbnika (ime, ime roditelja, prezime),

13.
prebivalište i adresa,

14.
naziv tijela koje je donijelo rješenje o imenovanju skrbnika (klasifikacijsku
oznaku, urudžbeni broj i datum rješenja),

15.
naziv tijela koje je donijelo rješenje o razrješenju skrbnika dužnosti
(klasifikacijsku oznaku, urudžbeni broj i datum rješenja),

16. datum prestanka skrbništva
nad osobama pod skrb­ništvom, tijelo koje je donijelo
rješenje, klasifikacijsku oznaku, urudžbeni broj i datum donošenja toga
rješenja,

17. primjedbe i opažanja.

Glavna knjiga osoba pod
skrbništvom iz stavka 1. ovoga članka vodi se na obrascu 2. koji je s
propisanim sadržajem otiskan uz ovaj Pravilnik u formatu 42¤30 cm i čini njegov
sastav­ni dio.

3. Upisnik imovine osoba pod
skrbništvom

Članak 10.

U upisnik imovine osobe pod
skrbništvom upisuju se podaci o njezinoj imovini: nekretnine, pokretnine,
novčana sredstva, novčane tražbine, vrijednosni papiri, dragocjenosti i slično,
bez obzira na mjesto u kojem se nalaze, odnosno na mjesto određeno za njihov
primitak.

Upisnik
imovine osoba pod skrbništvom iz stavka 1. ovoga članka vodi se na obrascu 3.
koji je s propisanim sadržajem otiskan uz ovaj Pravilnik u formatu 42¤30 cm i
čini njegov sastav­ni dio.

Članak
11.

U
gornjem lijevom kutu stranice Upisnika imovine upisuje se ime, ime roditelja i
prezime osobe pod skrbništvom i redni broj Glavne knjige osoba pod skrbništvom
pod kojim je upisana.

U
upisnik imovine osoba pod skrbništvom podaci se upisuju po rubrikama i to:

1.
redni broj upisa,

2.
dokument na osnovi kojega se obavlja upis (na primjer: zapisnik o popisu i
opisu imovine, kupoprodajni ugovor, rješenje o odobrenju za poduzimanje poslova
koji prelaze redovito poslovanje imovinom i pravima štićenika, izvješće
skrbnika i slično),

3.
datum upisa (dan, mjesec i godina),

4.
– 6. nekretnine na dan popisa i opisa, nekretnine koje su otu­đene ili opterećene, stanje,

7.
– 9. pokretnine na dan popisa i opisa, na dan otuđenja ili opterećenja i
stanje,

10.
– 15. podaci o novčanim sredstvima (kunskim i deviznim) i to broj štedne
knjižnice (kunske, devizne), žiroračuna ili deviznog računa uz naziv tijela
koje je izdalo ispravu, primitak, izdatak i stanje,

16.
i 17. novčane tražbine i to iznos potraživanja i iznos dugovanja,

18.
– 21. podaci o vrijednosnim papirima, pologovno
mjesto koje naznačuje osobu (pravnu ili fizičku) kod koje se isprave nalaze na
čuvanju, primitak, izdatak i stanje izraženo u kunama,

22.
– 25. dragocjenosti i slične stvari i to pologovno
mjesto, primitak, izdatak i stanje,

26.
i 27. podaci o upravljanju imovinom i to: ime, prezime i adresa osobe kojoj je
imovina predana na upravljanje i datum,

28.
primjedbe i opažanja značajna za imovinu osobe pod skrb­ništvom.

Članak
12.

Prvi
upis u Upisnik imovine osoba pod skrbništvom vrši se odmah po popisu i opisu
imovine, a kasnije onim redom kojim se imovina povećava ili umanjuje.

Zadnji upis vrši se po prestanku
skrbništva i predaji imovine osobi nad kojom je prestalo skrbništvo, odnosno
njenim roditeljima ili posvojiteljima.

Članak 13.

Upis u Upisnik imovine osoba pod
skrbništvom vrši se odmah po primitku dokumenata na osnovi kojega se vrši upis.

Svake godine, najkasnije do 28.
veljače i 31. kolovoza, centar za socijalnu skrb dužan je uskladiti stanje u
Upisniku imovine s dijelom izvješća skrbnika koji se odnosi na upravljanje
imovinom osobe pod skrbništvom u proteklom razdoblju.

Ako je za skrbnika imenovana
osoba koja je štićenika dužna uzdržavati, stanje u upisniku imovine toga
štićenika usklađuje se najkasnije do 28. veljače s izvješćem skrbnika.

III.
SPISI PREDMETA OSOBA POD SKRBNIŠTVOM I OSOBA POD RODITELJSKOM SKRBI NAKON
PUNOLJETNOSTI

Članak 14.

Spisi predmeta osoba pod
skrbništvom i osoba pod roditeljskom skrbi nakon punoljetnosti, u smislu ovoga
Pravilnika, su svi upravni i drugi akti i prilozi koji se odnose na skrbništvo
iste osobe ili roditeljsku skrb nakon punoljetnosti.

Spisi
predmeta iz stavka 1. ovoga članka prikupljaju se i čuvaju u skrbničkom
predmetu te osobe u posebnom omotu.

Članak
15.

Spisi
predmeta osoba pod skrbništvom i osoba pod roditeljskom skrbi nakon
punoljetnosti označuju se tako da se na prvoj vanjskoj stranici omota iza
klasifikacijske oznake predmeta upravnog postupka stavi crtica i doda temeljni
broj skrbničkog predmeta koji se sastoji od slova »S« za osobe pod skrbništvom
ili »RS« za osobe pod roditeljskom skrbi nakon punoljetnosti i rednog broja u
Glavnoj knjizi osoba pod skrbništvom iza kojega se stavlja kosa crta i godina u
kojoj je osoba stavljena pod skrbništvo, a za osobe pod roditeljskom skrbi
nakon punoljetnosti, iza »RS« stavi se samo godina u kojoj je osoba stavljena
pod roditeljsku skrb nakon punoljetnosti.

Kasniji
akti i prilozi označavaju se odgovarajućom klasifikacijskom oznakom predmeta
upravnog postupka i temeljnim bro­jem
predmeta te svojim podbrojem.

Podbroj
je onaj broj koji kasniji akti odnosno podnesci i prilozi dobivaju po redu
kojim su zaprimljeni i kojim se ulažu u predmet.

Članak
16.

Na
prvoj vanjskoj stranici omota predmeta upisuje se puni naziv centra za
socijalnu skrb, godina prispjeća prvog akta,
klasifikacijsku oznaku predmeta, temeljni broj predmeta te kratak sadržaj
predmeta.

Na
prvoj vanjskoj stranici omota, u desnom kutu, upisuju se rokovi u kojima treba
poduzimati pojedine radnje u predmetu.

Članak
17.

Na
unutarnju stranicu omota upisuju se svi podnesci, rješenja i drugi akti i
prilozi, redom kako su zaprimljeni, odnosno kako se donose.

Članak
18.

Predmeti
koji su u tijeku, čuvaju se uz skrbničke knjige složeni po temeljnim »S« ili
»RS« brojevima ili po vrsti skrb­ništva i temeljnim
»S« ili »RS« brojevima.

Članak 19.

Predmet
osobe pod skrbništvom ili predmet osobe pod roditeljskom skrbi nakon
punoljetnosti riješen je, odnosno postupak je okončan kad rješenje o prestanku
skrbništva ili prestanku roditeljske skrbi nakon punoljetnosti, postane
pravomoćno.

Dokumentacija
o osobama pod skrbništvom i osobama pod roditeljskom skrbi nakon punoljetnosti
čuva se u skrbničkom pred­metu, uz skrbničke knjige, 5 godina računajući od
dana kad je rješenje o prestanku skrbništva, odnosno roditeljske skrbi nakon
punoljetnosti, postalo pravomoćno.

Po
proteku roka iz stavka 2. ovoga članka centar za socijalnu skrb postupa
sukladno svojem općem aktu o čuvanju, odabiranju i izlučivanju registraturnog gradiva, a na osnovi posebne liste utvrđene
uz suglasnost nadležnog arhiva.

Članak
20.

Riješeni
skrbnički predmeti slažu se u fascikle na način na koji se čuvaju skrbnički
predmeti u postupku sukladno članku 19. ovoga Pravilnika. Fascikl se označava
punim nazivom centra za socijalnu skrb, oznakom godine klasifikacijskom
oznakom. Fas­cikl riješenih
skrbničkih predmeta čuva se odvojeno od drugih skrbničkih predmeta 15 godina
nakon čega centar za socijalnu skrb upućuje nadležnom arhivu zahtjev za predaju
registraturne građe, odnosno za odabiranje i
izlučivanje.

Članak
21.

Uvid
u akte na osnovi kojih se vrše upisi u skrbničke knjige dopustit će se osobi na
koju se odnose upisi, članovima njene uže obitelji, posvojitelju
i skrbniku, a drugim osobama samo kad za to imaju neposredan i na zakonu
osnovan interes.

IV. POPIS I OPIS IMOVINE
OSOBA POD SKRBNIŠTVOM

Članak 22.

Popis i opis imovine osoba pod
skrbništvom obuhvaća nekret­­nine, pokretnine,
novčana sredstva, novčane tražbine, vrijednosne papire, dragocjenosti i slične
stvari.

Članak
23.

Centar
za socijalnu skrb dužan je bez odlaganja, a najkasnije u roku od 15 dana od
dana stavljanja osobe pod skrbništvo, popisati i opisati njenu imovinu i
predati je na upravljanje skrbniku.

Ako
je to potrebno za osiguranje imovine, centar za socijalnu skrb može popisati i
opisati imovinu odmah nakon što je pokrenut postupak radi stavljanja osobe pod
skrbništvo.

Članak
24.

Imovinu
štićenika popisuje povjerenstvo koje imenuje centar za socijalnu skrb, u
sastavu: predstavnik centra za socijalnu skrb, skrbnik, predstavnik ureda
državne uprave, osoba kod koje se imovina nalazi i štićenik ako je sposoban
shvatiti o čemu se radi.

Radom
povjerenstva rukovodi predstavnik centra za socijalnu skrb koji saziva članove
iz stavka 1. ovoga članka, izvješćuje ih o mjestu i vremenu popisa i opisa
imovine.

Ako
povjerenstvo ocijeni da ne može valjano opisati određe­ne
pokretnine zatražit će da to učini stručna osoba čija specijalnost odgovara toj
vrsti pokretnine.

Članak 25.

O popisu i opisu imovine vodi se
zapisnik.

U zapisnik se unosi: mjesto gdje
se vrši popis i opis imovine, dan i sat kada se radnje obavljaju, imena članova
povjerenstva, te predmet u kojem se obavlja popis i opis imovine.

Članak
26.

U
zapisnik o popisu i opisu imovine štićenika unose se podaci o imovini i to:

1.
nekretnine – pojedinačno uz naznaku: katastarske čestice, ze­m­ljišnoknjižnog uloška, katastarske općine, površine,
kulture zemljišta i katastarskog prihoda,

2.
pokretnine – pojedinačno uz naznaku vrste i broja komada,

3.
novčana sredstva – po valuti uz naznaku broja štedne knjižice, žiroračuna ili
deviznog računa i banke ili drugog tijela koje je ispravu izdalo,

4.
novčane tražbine – uz naznaku iznosa potraživanja odnosno dugovanja, vjerovnika
odnosno dužnika i isprave o potraživanju odnosno dugovanju,

5.
vrijednosni papiri, popis i opis po vrstama, broju i vrijednosti uz naznaku
osobe odnosno tijela kod kojeg se nalaze na čuvanju (pologovno
mjesto),

6.
dragocjenosti i slične stvari popisane po broju i vrstama, opisane po
karakteristikama utvrđenim vizualnim opažanjem, deklaracijama i slično.

Isprave
koje se odnose na popisanu i opisanu imovinu naznačuju se u zapisniku, a
planove, skice, crteže, fotografije i slično, ovjeravaju članovi povjerenstva.

Članak
27.

Zapisnik
o popisu i opisu imovine osobe pod skrbništvom sastavlja se u 4 istovjetna primjerka,
od kojih se po jedan uručuje predstavniku županijskog ureda nadležnog za
socijalnu skrb, skrb­niku, osobi kod koje se imovina nalazi, a jedan primjerak
ostaje u predmetu.

Članak
28.

Odredbe
članka 22. – 27. ovoga Pravilnika primjenjuju se na odgovarajući način kod
predaje imovine na upravljanje osobi nad kojom je prestalo skrbništvo, odnosno
njegovim roditeljima ili posvojiteljima kao i onda
kada je popis i opis imovine potrebno izvršiti iz drugih opravdanih razloga.

V. IZVJEŠĆE SKRBNIKA I
POLAGANJE RAČUNA

Članak 29.

Skrbnik je dužan svakih šest
mjeseci i to najkasnije do 31. siječnja i 31. srpnja kao i kad to zatraži
centar za socijalnu skrb podnijeti izvješće o svome radu i o stanju štićenikove
imovine za šest mjeseci prije podnošenja izvješća.

Izvješće se podnosi centru za
socijalnu skrb pisano ili usmeno na zapisnik.

Članak 30.

Izvješće skrbnika mora
sadržavati:

1. ime i prezime osobe pod
skrbništvom, vrstu skrbništva,

2. ime, prezime i adresa
skrbnika,

3. podatke o tome kako se
skrbnik u izvještajnom razdoblju brinuo o osobi štićenika, o zaštiti njegovih
prava i dobrobiti,

4.
podatke o upravljanju imovinom štićenika.

Članak
31.

Dio
izvješća o osobi štićenika treba sadržavati podatke o tome gdje se štićenik u
izvještajnom razdoblju nalazio (u svojoj obitelji, u udomiteljskoj obitelji, u
ustanovi), zdravstveno stanje šti­ćenika
(ako je bolestan opis i trajanje bolesti, podatke o liječe­nju), čime se
štićenik u tom razdoblju bavio (radio – gdje i s kakvim uspjehom, školovao,
stručno osposobljavao – s kakvim uspjehom i slično), te sve drugo značajno za
osobu štićenika.

Članak
32.

Dio
izvješća o upravljanju i raspolaganju imovinom štiće­nika treba sadržavati podatke: o izvorima, iznosu, popisu i
opisu štićenikovih redovitih i izvanrednih prihoda, o iznosu i opisu posebno
redovitih, a posebno izvanrednih rashoda kao i o svrsi za koju je imovina
utrošena; podaci o imovini koja je utrošena; o broju i datumu rješenja kojim je
dano odobrenje za opterećenje ili otuđenje imovine i o stanju imovine štićenika
na dan podnošenja izvješća.

Članak
33.

Dio
izvješća o radu skrbnika treba sadržavati podatke o tome što je skrbnik učinio
u obavljanju redovitih skrbničkih dužnosti, kao i s odobrenjem centra za
socijalnu skrb.

Članak
34.

Službenik
koji u centru za socijalnu skrb obavlja pravne poslove skrbništva dužan je
najkasnije do 28. veljače i 31. kolovoza svake godine uskladiti dio izvješća o
upravljanju imovinom štićenika u proteklom razdoblju s upisima u Upisniku
imovine osoba pod skrbništvom i u slučaju potrebe poduzimati odgo­varajuće mjere.

Članak
35.

Centar
za socijalnu skrb može, ovisno o vrsti skrbništva i o tome ima li osoba pod
skrbništvom imovinu te drugim okolnostima, sačiniti obrazac izvješća sukladan s
odredbama članka 29. – 34. ovoga Pravilnika i uručiti skrbniku zajedno s
naputkom o popunjavanju.

VI.
PRIJELAZNE I ZAVRŠNE ODREDBE

Članak
36.

Najkasnije
u roku 90 dana od početka primjene ovoga Pravilnika, centar za socijalnu skrb
dužan je:

–
pregledati i ažurirati skrbničke knjige i predmete,

–
u rubriku »primjedba« Imenika osoba pod starateljstvom, i rubriku »napomena«
Glavne starateljske knjige, upisati odgo­va­rajuće podatke o upisu skrbničkih predmeta u nove skrbničke
knjige,

–
neriješene skrbničke predmete označiti temeljnim »S« brojem, tj. rednim brojem upisa u novu Glavnu knjigu osoba pod
skrbništvom,

–
u odgovarajuće rubrike novih skrbničkih knjiga prepisati postojeće podatke, a u
nove rubrike unijeti podatke iz skrbničkih predmeta,

– zaključiti dosadašnje
skrbničke knjige te ih odložiti s riješenim skrbničkim predmetima.

Članak 37.

Stupanjem na snagu ovoga
Pravilnika prestaje važiti Pravilnik o načinu vođenja očevidnika i spisa
predmeta osoba pod skrbništvom, načinu popisa i opisa njihove imovine te
podnošenja izvješća i polaganja računa skrbnika (»Narodne novine«, br. 66/99).

Članak 38.

Ovaj Pravilnik stupa na snagu
osmoga dana od dana objave u »Narodnim novinama«.

Klasa: 552-02/05-01/45
Urbroj: 534-08-02-01/1-05-1
Zagreb, 2. ožujka 2005.

Ministar
**doc****. dr. sc. Neven Ljubičić**, v. r.

*Obrazac 1*

**IMENIK OSOBA
POD SKRBNIŠTVOM I OSOBA POD RODITELJSKOM SKRBI
NAKON PUNOLJETNOSTI**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| R.    br. | Osobno ime (ime,   ime roditelja i  prezime) | Dan  primitka  prvog   podneska | Broj   predmeta   prvostu-  panjskog  postupka | Vrsta skrbništva | | | Roditeljska   skrb  nakon  punoljet-  nosti | Redni broj  Glavne   skrbničke  knjige | Stranica i  redni broj  Upisnika  imovine  osobe pod  skrbništvom | Primjedbe i opažanja |
| Nad   maloljetnom  osobom | Privremeno      skrbništvo | Nad osobom   lišenom  poslovne  sposobnosti |
| 1. | 2. | 3. | 4. | 5. | 6. | 7. | 8. | 9. | 10. | 11. |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

*Obrazac 2*

**GLAVNA KNJIGA OSOBA POD
SKRBNIŠTVOM**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| R.    br. | Osoba pod skrbništvom | | | | | | | | Stranica  Upisnika  imovine  osoba pod  skrbništvom |
| Osobno ime   (ime, ime roditelja,     prezime) | Dan, mjesec i   godina  rođenja | Mjesto    rođenja | Prebivalište      i uobičajeno  boravište | Stručna   sprema,  zvanje | Razlog  stavljanja  pod  skrbništvo | Naziv tijela koje   je donijelo rješenje  o stavljanju pod   skrbništvo, broj i  datum rješenja | Stranica, redni  broj i slovo   Imenika   osoba pod  skrbništvom |
| 1. | 2. | 3. | 4. | 5. | 6. | 7. | 8. | 9. | 10. |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

|  |  |  |  |  |  |  |
| --- | --- | --- | --- | --- | --- | --- |
| Osobno ime i adresa   osoba koje su osobu    pod skrbništvom  dužne uzdržavati | Skrbnik | | | | | Primjedbe i   opažanja |
| Ime (osobno ime   skrbnika, ime  roditelja i prezime) | Prebivalište i   adresa | Naziv tijela koje   je donijelo rješenje   o postavljanju  skrbnika, broj i  datum rješenja | Naziv tijela koje je  donijelo rješenje o  razrješenju i dužnosti  skrbnika, broj i  datum rješenja | Datum  prestanka  skrbništva, broj  i datum rješenja |
| 11. | 12. | 13. | 14. | 15. | 16. | 17. |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

*Obrazac 3*

**UPISNIK IMOVINE OSOBA POD
SKRBNIŠTVOM**

Osoba pod skrbništvom \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
                                           (ime,
ime roditelja i prezime)

Redni broj Glavne skrbničke knjige: \_\_\_\_\_\_\_\_\_\_\_\_\_\_

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| R. br.  upisa | Dokument   temeljem  kojeg se   obavlja   upis | Datum upisa  (dan, mjesec  i godina) | Nekretnine | | | Pokretnine | | | Novčana sredstva | | | | | | | | |
| Na dan    popisa  i opisa | Otuđenje  ili  opterećenje | Stanje | Na dan  popisa i  opisa | Na dan  otuđenja  ili  opterećenja | Stanje | Broj žiro-računa kunskog  *(primitak,   izdatak, stanje)* | | | Broj žiro-   računa  deviznog  *(primitak,  izdatak, stanje)* | | | Broj štedne  knjižice (devizne,  kunske)  *(primitak,  izdatak, stanje)* | | |
| 1. | 2. | 3. | 4. | 5. | 6. | 7. | 8. | 9. | 10. | | | 11. | | | 12. | | |
|  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Novčane tražbine | | Vrijednosni papiri | | | | Dragocjenosti i slično | | | | Upr. imovinom | | Primjedbe i  opažanja |
| Iznos  potraživanja | Iznos   dugovanja | Pologovno  mjesto | Primitak | Izdatak | Stanje  u  kunama | Pologovno  mjesto | Primitak | Izdatak | Stanje | Ime, prezime i   adresa osobe koja   upravlja  imovinom | Datum  predaje  imovine  na  upravljanje |
| 13. | 14. | 15. | 16. | 17. | 18. | 19. | 20. | 21. | 22. | 23. | 24. | 25. |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

Pravilnik, NN 32/2005-610
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)